Ellesmere Port
Store norske leksikon,Geografi,Verdens geografi,Europa,Storbritannia og Nord-Irlands geografi
Ellesmere Port er en industri- og havneby i Storbritannia, England, i grevskapet Cheshire, ved elven Mersey og Manchesterkanalen, 15 kilometer sørøst for Liverpool. Byen har 55 715 innbyggere ved folketellingen i 2011.
Ellesmere Port domineres av store kjemiske og petrokjemiske anlegg på Stanslow, men har også den eneste bilfabrikken til Vauxhall i Storbritannia. To viktige turistattraksjoner er National Waterways Museum og Blue Planet Aquarium.Ellesmere Port ble opprinnelig anlagt som en utpost da Ellesmerekanalen ble bygget for å binde sammen elvene Severn, Mersey og Dee, men forbindelsen til Severn ble aldri fullført. Helt siden Domesday Book har det vært bosetninger i området, noe flere norrøne stedsnavn tyder på. Veksten i Ellesmere Port tok for alvor til i 1894 da Manchester Ship Canal åpnet, og da oljeraffineriet på Stanlow ble anlagt i 1920. Vauxhall anla sin bilfabrikk der i 1962, hvilket førte til et stort behov for boliger. Les mer i Store norske leksikon Vauxhall Englands historie